ENEZ AR VERTUZNeo ket dre zegouezh ma ra Youenn OLIER, ur skrivagner puilh maz eus unan, anv eus un « Enezenn » war dalbenn al levr-mañ : Langleiz en deus meret an hevelep dodenn a skiant-faltazi gant « Enez ar Rod ». Dave a ra ivez an aozer da istor hol lennegezh peogwir ez eo bet skrivet un «Enez ar Vertuz » all, « Inis er Vertu », gant Marion e 1790 war enez Edig.    Liesseurt-kenañ eo an oberenn, dichortoz a-wechoù, bet skrivet e 1965. Ur seurt heuliadenn da levr Huxley « Brave the World » ez eo,bet troet e galleg dindan an dalbenn Le Meilleur des Mondesur bed machomet gant ur Stad dre benn dan Araokaat Kalvezel. Gellout a reer lenn ur varnadenn hir eus ar romant war AL LIAMM  niv. 119, bet graet da vare an embannadur kentañ, roneoskrivet e teir levrenn gant an oberour e-unan e 1965-66.  Adwelet ha kresket eo bet e oberenn gant Youenn OLIER nebeut a-raok mont dan Anaon dar 15 a viz Kerzu 2004.    Pemp kevrenn e div levrenn a ya dober an oberenn, a zo 674 pajennad enni. Ijinet eo bet ar golo gant Lydie Delile hag ar gartenn gant Nadine Olier.    El levrenn-gentañ en em gaver gant ar poent Omega  bet ijinet gant Teilhard de Chardin : ur bed dizenel.  En eil lodenn e kaver ur Vreizh och adsevel goude un drouziwezh. Keralen, penntudenn ar romant a zispleg penaos en 